Ehituskonstruktsioonide ja tehnosüsteemide hoolduse, remondi ja asendamise tegevuste jagunemise tabel

|  |  |  |  |
| --- | --- | --- | --- |
| **Tegevuse üldnimetus** | **Rikke või puuduse esinemise tõenäosust vähendav ennetav tehnohooldus** | **Rikkest või puudusest tulenev tehnohooldus või remont või asendamine** | **EKHHL****2014** |
| **EVS 807 tegevus** | **Tehnohooldus (200)** | **Tehnohooldus (200)** | **Remont (400)** | **Asendamine (400)** |
| **Tegevuse üldkirjeldus** | Varem tehnohoolduse kirjelduse või hooldusjuhendiga määratletud ja regulaarselt toimuv ehituskonstruktsiooni või tehnosüsteemi või selle osa või osaks oleva seadme (edaspidi paigaldise) hooldustöö, eesmärgiga vähendada paigaldisel rikete või puuduste ilmnemise tõenäosust või toimimise halvenemist.  | Rikke või puuduse ilmnemisel paigaldise objektil seadistamise ja/või ühe lihtsa eraldi tarnimist mitte-eeldava detaili (näiteks universaalne tihend, lamp, kruvi) vahetamisega paigaldise töökorras seisundit taastav hooldustöö | Rikke või puuduse ilmnemisel taastamisele kuuluva paigaldise põhjalik remont ja seadistamine töökorras seisundi taastamiseks | Varguse või tulekahju või vandalismi (sh vale kasutamise) või erakorraliste ilmastikutingimuste või amortiseerumise tagajärjel rikke või puuduse ilmnemisel puuduva või amortiseerunud paigaldise asendamine uuega ja selle seadistamine  |
| **Tööks kuluv aeg** | Tehnohoolduse kirjelduses või hooldusjuhendis ettenähtud tööde tegemiseks kuluv tegelik vajalik aeg | Alla 1 tunni vastavalt paigaldise hooldustööks kuluv tegelik aeg, sh. näiteks paigaldise seadistamine ja/või rikke põhjuseks oleva tihendi vahetamine | Üle 1 tunni vastavalt paigaldise remontimisele kuluv tegelik aeg, sh. näiteks paigaldise demonteerimine, põhjalik remont töökojas ja taaspaigaldus ja/või põhjalik remont objektil, selleks vajalike materjalide või seadmeosade tarnimine | Paigaldise asendamiseks kuluv tegelik aeg, sh. näiteks uue paigaldise tarnimine ja paigaldamine koos paigalduskoha siduva taastamise ja/või amortiseerunud paigaldise eemaldamisega  |
| **Töö iseloom** | Teenuse osutamise lepingu sõlmimise ajal teadaoleva sisu ja mahuga töö, mille kulusid on võimalik täpselt planeerida | Teenuse osutamise lepingu sõlmimise ajal ettenägematu sisu ja mahuga töö, mille kulusid on võimalik ligilähedaselt planeerida | Teenuse osutamise lepingu sõlmimise ajal ettenägematu sisu ja mahuga töö, mille kulusid ei ole võimalik usaldusväärselt ette planeerida | Teenuse osutamise lepingu sõlmimise ajal ettenägematu sisu ja mahuga töö, mille kulusid ei ole võimalik usaldusväärselt ette planeerida |
| **Maksumuse määramise alused teenuse osutamise lepingus** | Regulaarse hooldustöö igakuine püsitasu eur/kuus/objekt vastavalt tehnohoolduse kirjeldusele või hooldusjuhendile ja töövõtja tehtud hinnapakkumisele | Ettenägematu hooldustöö ühekordne tasu eur/töö/objekt vastavalt hinnapakkumisele või riskide jaotamisel töövõtjale püsitasu eur/kuus/objekt + materjali maksumus | Ettenägematu remonttöö ühekordne tasu eur/töö/objekt vastavalt töövõtja hinnapakkumisele/ühikuhindadele, mis sisaldavad kõiki remonttööde kulusid | Ettenägematu asendustöö ühekordne tasu eur/töö/objekt vastavalt töövõtja hinnapakkumisele/ühikuhindadele, mis sisaldavad kõiki asendustööde kulusid |